Belfast

Belfast () je mesto v Spojenom kráľovstve a hlavné mesto Severného Írska. Po Dubline je druhé najväčšie mesto na írskom ostrove. Má rozlohu približne 130 km² a žije v ňom vyše 350-tisíc obyvateľov. Väčšia časť mesta leží v tradičnom grófstve Antrim, kým východné a južné časti ležia v grófstve Down. 

Belfast zažil svoj najväčší rozkvet počas indrustriálnej revolúcie (1800-1900), kedy bol významným producentom tabaku, ľanu a tiež veľkým priemyselným centrom. V miestnych lodeniciach Harland and Wolff bol na začiatku 20. storočia postavený parník RMS Titanic. Dnes tu stojí múzeum, kde sa dá dozvedieť viac o tom, ako prebiehala stavba tejto svetoznámej lode. Mesto bolo svojho času centrom nepokojov, ktoré zmietali Severným Írskom - hlavne pri konflikte známom ako "The Trobles". Konflikt bol najmä medzi protestantmi, ktorí chceli, aby severné Írsko aj  naďalej zostalo súčasťou spojeného kráľovstva a medzi katolíkmi, ktorí chceli, aby sa severné Írsko pripojilo k Írskej republike. Nepokoje trvajúce vyše 30 rokov sa skončili v roku 1998, kedy došlo k uzavretiu mierovej dohody. Dodnes v meste stoja viacere spomienky na tieto udalosti, napr. mierové hradby.  

 Iné projekty 


Kategória:Mestá v Severnom Írsku
Kategória:Prístavné mestá Írskeho mora
Kategória:Ulster
Kategória:Grófstvo Antrim